Hastingsi maleturniir
Hastingsi maleturniir, ka Hastingsi jõuluturniir, (inglise keeles Hastings International Chess Congress) on iga-aastane rahvusvaheline maleturniir Inglismaa merekuurordis Hastingsis, mida traditsiooniliselt korraldatakse igal aastavahetusel (algab detsembris ja lõpeb jaanuaris). Hastingsi turniire peetakse alates 1920. aastast. Mängitakse tavaliselt ringsüsteemis, osavõtjaid tavaliselt 10–16. Hastingsi turniiridel on mänginud kõik (väljaarvatud Robert Fischer) Garri Kasparovi eelsed maailmameistrid (Wilhelm Steinitzist Anatoli Karpovini). Naiste maailmameistritest on turniirist osa võtnud Vera Menchik (parimaks tulemuseks jäi 5.–8. koha jagamine 1931/1932 aastavahetuse turniiril) ja Nona Gaphrindašvili (5. koht 1964/1965 aastavahetuse turniiril).